open-index/open-wikipedia-markdown huggingface dataset:
Sven Thofelt

**Sven Alfred Thofelt** (født 19. mai 1904, død 1. februar 1993) var en svensk sportsutøver som deltok i flere olympiske leker, 1928 i Amsterdam, 1936 i Berlin og 1948 i London.

Thofelt ble olympisk mester i moderne femkamp i OL 1928 i Amsterdam. Han vant konkurransen foran sin landsmenn Bo Lindman. Fire år senere, i OL 1932 i Los Angeles var han med på det svenske fektlaget som kom på andreplass i lagkonkurransen i kårde. Han var også med seksten år senere, i Sommer-OL 1948 i London, på det svenske laget som kom på tredjeplass i lagkonkurransen i kårde.

## OL-medaljer
*  1928  Amsterdam -  **Gull** i moderne femkamp  Sverige
*  1936  Berlin -  Sølv i fekting, kårde lag,  Sverige
*  1948  London -  Bronse i fekting, kårde lag,  Sverige

## Referanser


## Eksterne lenker
*
Nairobi nasjonalpark

**Nairobi nasjonalpark** ble grunnlagt i 1946, og ligger 8 kilometer utenfor byen Nairobi i Kenya. Parken omfatter et område på rundt 120 km², hovedsakelig savannelandskap. 

Parkens populasjon av dyr varierer med sesonger og regntider, men det regnes likevel med at det er rundt 80 dyrearter og over 500 fuglearter i parken.

## Eksterne lenker
* 
* Friends of Nairobi National Park
Rally Italia Sardinia 2008

**Rally Italia Sardinia 2008 ** var den sjette delkonkurransen i Rally-VM 2008. Rallyet foregikk fra 16&ndash;18. mai 2008 på øya Sardinia.

## Sluttresultat

## Fartsprøver
Det gode håps orden

**Det gode håps orden** (afrikaans: *Orde van Goeie Hoop*, engelsk: *Order of Good Hope*) var en sørafrikansk orden. Den ble innstiftet i februar 1973 og avskaffet i 2002 ved innstiftelsen av et helt nytt ordensvesen i Sør-Afrika. Ordenen var i den tid den eksisterte Sør-Afrikas fornemste utmerkelse. Sør-Afrikas president var ordenens stormester fram til 1985, da han i stedet ble ordenens høye beskytter.

## Inndeling
Det gode håps orden var far 1973 inndelt fire ordinære grader med en øverste særklasse i tillegg, storkjede. I 1987 ble inndelingen endret, særklassen avskaffet og et nedre trinn som medlem lagt til. Etter dette hadde ordenen fem grader:

*Storkors
*Storoffiser
*Kommandør
*Offiser
*Medlem

Ordenens øverste grad, storkors, var reservert for utenlandske statsoverhoder, men kunne også tildeles regjeringssjefer. Øvrige grader kunne tildeles etter et reglement basert på diplomatisk rang.

## Insignier
Ordenstegnet hadde form av en stjerne med åtte grupper av stråler. Midtmedaljongen var i turkis emalje og bar avbildningen av to hvite duer omgitt av en hvitemaljert bord der ordenens motto «spes bona» var plassert i øvre del og tolv proteablomster i nedre halvdel. 

Ordensbåndet var grønt med smale gule striper ved kantene.

## Tildeling
Det gode håps orden var tenkt som en diplomatisk orden. På grunn av Sør-Afrikas isolasjon fra internasjonale diplomatiske forbindelser under apartheid-regimet, ble ordenen sparsomt tildelt. Den kunne først tildeles både sørafrikanere og utlendinger for sivile eller militære fortjenester av Sør-Afrika, i særdeleshet i internasjonale forbindelser. Tildeling ble i 1985 begrenset til utlendinger. 

Etter overgang til flertallsstyre i 1994 ble diplomatiske forbindelser med utlandet utvidet, blant annet gjennom en rekke statsbesøk. Ordenens høyeste klasse ble hyppigere tildelt enn før under president Mandela og hans etterfølger president Thabo Mbeki.

## Referanser


## Kilder
*Deon Fourie: «South Africa: The Order of Good Hope», *Diplomacy and Statecraft*, bd. 18, 2007, s. 445–466.

## Eksterne lenker
* Bilde av ordenstegn for storkors, Queen and Commonwealth: The Royal Tour
Kamba (folk)

**Kambafolket** er en bantu-etnisk gruppe som i hovedsak bor i Østprovinsen  i Kenya, fra Nairobi og Tsavo, til Embu i nord. Dette området er kalt *Ukambani*. Språket deres kalles kikamba. Medlemmer av kambafolket kalles **mkamba** (*entall*) eller **akamba** (*flertall*) eller kun **kamba**.  De utgjorde i 2020 den nest største etniske gruppen i åtte administrative enheter tilsvarende fylker eller engelsk counties, inkludert Nairobi og Mombasa. 

## Referanser
Stig Frøland

**Stig Sophus Frøland** (født 31. juli 1940 i Sør-Odal) er en norsk lege og professor emeritus i medisin ved Universitetet i Oslo. Han har i hovedsak befattet seg med infeksjonssykdommer og har vært sterkt engasjert i kampen mot hiv/aids. Han var leder av seksjon for klinisk immunologi og infeksjonsmedisin ved Rikshospitalet fra opprettelsen i 1982 til 2010.  

Frøland har mottatt ﬂere forskningspriser og er medlem av Det Norske Videnskaps-Akademi.  

## Biografi
Frøland er utdannet fra Universitetet i Oslo i 1966 og var deretter turnuslege i Kristiansand og Fræna før han ble ansatt ved «Institutt for generell og revmatologisk immunologi» ved Rikshospitalet. Han tok doktorgraden i 1973, og i 1975 ble han assistentlege ved infeksjonsavdelingen ved Ullevål sykehus. Fra 1979 til sin avgang i 2010 var han ansatt ved Rikshospitalets medisinske avdeling. Han ble spesialist i indremedisin i 1980 og i infeksjonssykdommer i 1983. 

Frøland ble seksjonsoverlege og leder av Seksjon for klinisk immunologi og infeksjonsmedisin fra opprettelsen i 1982 til 2010. Han var medlem av Helsedirektørens rådgivningsgruppe for aids 1985–1987, og av Sosialministerens referansegruppe i kampen mot aids 1987–1988. Han ledet i en årrekke en forskergruppe ved Rikshospitalet med sterk vekt på immunsviktsykdommer inkludert hiv/aids og inflammasjon. Han har deltatt som foredragsholder og ved organiseringen av en lang rekke nasjonale og internasjonale  konferanser innen aids-feltet.  

I 2012 ble han utnevnt til kommandør av den kongelige norske St. Olavs Orden for innsats innen medisin.

Frøland er født i Sør-Odal, men har bodd store deler av sitt liv i Oslo. Han er bror av den kjente revyartisten Dag Frøland.

## Priser og utmerkelser
* Geigy International Rheumat Prize 1973 (som medlem av en forskergruppe)
* Schering Corporation's Prize in Microbiology and Infection Medicine 1983

## Bibliografi
* 2023: *The Eternal Duel: Menneskehetens kamp med subtile vesener* ISBN 978-9394920163, Rajmangal Publishers
* 2020: *Kampen mot mikrobene*
* 1989: *1. norske forskningskonferanse om HIV/AIDS*, Soria Moria, 2.-3. mai 1989
* 1987: *AIDS – en utfordring til oss alle* 1987 ISBN 82-05-16981-0
* 1984: *Legionella pneumoni – en diagnose som stilles for sjelden* 1984
*1983: *Immunosuppressiv behandling ved indremedisinske sykdommer* – Et Wellcome Foundation symposium holdt på Grand hotel, Oslo 15. mars 1983 ISBN 82-990756-3-7
* 1981: *Anaerobic infections in clinical medicine* – Proceedings from a meeting at Holmenkollen, Oslo, 25-26 September 1981
* 1982:* Klinisk ernæring: grunnlaget for parenteral og enteral ernæring i klinisk medisin* – Symposium arrangert i Oslo 19. mars 1982
* 1979: *Pasienten med nedsatt infeksjonsforsvar – Symposium arrangert i Oslo 16. og 17. februar 1979*
* 1977: *Hepatitt A og hepatitt B* – Symposium arrangert av KabiVitrum i Oslo 25. november 1977
* 1973: *Human B and T lymphocytes – Detection and characterization of membrane-bound immunoglobulin and other lymphocyte markers* 1973

## Litteratur
* Hvem Hva Hvor 1990 ISBN 82-516-1267-5

## Referanser


## Eksterne lenker
* 
*
Rally Tyrkia 2008

**Rally Tyrkia    2008 ** var den åttende delkonkurransen i Rally-VM 2008. Rallyet foregikk fra 13.&ndash;15. juni 2008 i Tyrkia.
 
## Sluttresultat
 

## Fartsprøver
David Kimutai Too

**David Kimutai Too** (født 23. august 1968, død 31. januar 2008) var en kenyansk politiker, tilhørende Orange Democratic Movement (ODM). Han var lærer ved videregående skole og deretter rektor fra Kericho i det sentrale Kenya før han ble valgt inn ved nasjonalforsamlingen ved parlamentsvalget i 2007. Han ble skutt av politimannen Andrew Moache den 31. januar 2008, ved samme tidsrom som opptøyene som fulgte presidentvalget i desember 2007 fant sted.

## Referanser
Gutten og jernkjempen

***Gutten og jernkjempen*** (originaltittel: *The Iron Giant*) er en animert science fiction-film fra 1999 produsert av Warner Bros. Animation, basert på romanen *[[The Iron Man]]* av Ted Hughes fra 1968. Brad Bird regisserte filmen, hvor vi finner stemmeskuespillerne Eli Marienthal, Jennifer Aniston, Harry Connick jr., Vin Diesel, Christopher McDonald og John Mahoney i hovedrollene.

## Handling
Filmen forteller historien om en ensom gutt, Hogarth, i amerikanske delstaten Maine som bor sammen med sin enslige mor Annie, som en dag oppdager en jernkjempe som falt ned fra verdensrommet. Selv om det er skummelt til å begynne med, blir Hogarth og kjempen virkelig gode venner, og han hjelper ham med å tilpasse seg livet på jorden, selv om han er en robot. Hogarth, med hjelp av en beatnik ved navn Dean, må stoppe militærvesenet med en egoistisk FBI-agent som heter Kent Mansley, fra å finne og ødelegge jernkjempen på grunn av paranoia. Nær slutten av filmen må giganten stoppe et rakett fra å treffe byen, og til og med eksploderer fra det. Til å begynne med er Hogarth trist å miste sin beste venn, og det er reist et minnesmerke for giganten i byen. Derimot, til tross for eksplosjonen, kommer kjempen tilbake til livet i de avtagende sekundene av filmen på Grønland.

*Gutten og jernkjempen* finner sted under den kalde krigen (slutten av 50-årene).

## Medvirkende
* Eli Marienthal som stemmen til Hogarth Hughes
* Jennifer Aniston som stemmen til Annie Hughes
* Harry Connick jr. som stemmen til Dean McCoppin
* Vin Diesel som stemmen til Jernkjempen
* Christopher McDonald som stemmen til Kent Mansley
* John Mahoney som stemmen til General Rogard

Cloris Leachman, Frank Thomas, Ollie Johnston, M. Emmet Walsh og James Gammon har alle cameo-opptredener.

### Norske stemmer
* Benjamin Helstad som Hogarth Hughes
* Gjertrud L. Jynge som Annie Hughes
* Kåre Conradi som Dean McCoppin
* Nils Ole Oftebro som Jernkjempen
* Håvard Bakke som Kent Mansley
* Stig Krogstad som Diverse stemmer

## Eksterne lenker

* 
* 
* ''Gutten og jernkjempen'' hos Box Office Mojo
* Gutten og jernkjempen hos Open Directory Project
Tsjuktsjerhalvøya

**Tsjuktsjerhalvøya**, eller **Tsjukotkahalvøya**, er ei halvøy i Tsjukotka autonome okrug i Russland, lengst nordøst i Russland og Asia. Østspissen ligger ved Kapp Dezjnjov nær landsbyen Uelen. Halvøya har et areal på &nbsp;km², og avgrenses av Tsjuktsjerhavet i nord, Beringstredet i øst, Anadyrbukta i Beringhavet i sør og Anadyrfjellene i vest. Tsjuktsjerfjellene går på langs av halvøya.

Halvøya er tynt befolket av tsjuktsjere, jupiker, korjaker, tsjuvanere, evener, jukaghirer, og en del russiske bosettere. De viktigste næringsveiene på halvøya er gruvedrift, blant annet tinn, bly, sink, gull og kull), foruten jakt, reindrift og fiske. Halvøya ligger langs Nordøstpassasjen.

De største bosetningene på Tsjuktsjerhalvøya er Providenija (&nbsp;innbyggere), Lavrentija (&nbsp;innb.), Lorino (&nbsp;innb.) og Uelen (rundt&nbsp;800 innb.). Halvøya består administrativt av to distrikter: *Tsjukotskij* (&nbsp;innb.) i nord, med senter i Lavrentija, og *Providenskij* (&nbsp;innb.) i sør, med senter i Providenija.

## Fotnoter

## Litteratur
* Aĭnana, L., and Richard L. Bland. *Umiak the traditional skin boat of the coast dwellers of the Chukchi Peninsula : compiled in the communities of Provideniya and Sireniki, Chukotka Autonomous Region, Russia 1997–2000*. Anchorage: U.S. Dept. of the Interior, National Park Service, 2003.
* Dinesman, Lev Georgievich. *Secular dynamics of coastal zone ecosystems of the northeastern Chukchi Peninsula Chukotka : cultural layers and natural depositions from the last millennia*. Tübingen, Tyskland: Mo Vince, 1999. 
* Dikov, Nikolaĭ Nikolaevich. *Asia at the Juncture with America in Antiquity The Stone Age of the Chukchi Peninsula*. St. Petersburg: «Nauka», 1993.
* Portenko, L. A., and Douglas Siegel-Causey. *Birds of the Chukchi Peninsula and Wrangel Island = Ptitsy Chukotskogo Poluostrova I Ostrova Vrangelya*. New Delhi: Utgitt for Smithsonian Institution og National Science Foundation, Washington, D.C., av Amerind, 1981.

## Eksterne lenker
*
Mugabe Were

**Mellitus Mugabe Were** (født 9. august 1968, død 29. januar 2008) var en kenyansk politiker, tilhørende Orange Democratic Movement (ODM). Han ble valgt inn på Kenyas nasjonalforsamling for å representere valgkretsen Embakasi ved parlamentsvalget avholdt 27. desember 2007. Han ble drept utenfor huset sitt i forstaden Woodley utenfor Nairobi.

Were hadde involvert seg politisk i Kenyas politiske krise, ved å forhandle mellom ledere fra ulike etniske grupper og organisert en fredsmarsj like før han døde.

## Referanser


## Eksterne lenker
* Would-Be Peacemaker Killed in Kenya, New York Times. (engelsk)
Rally Akropolis 2008

**Rally Akropolis 2008 ** var den syvende delkonkurransen i Rally-VM 2008. Rallyet foregikk fra 30. mai til 1. juni 2008 i Hellas.

## Sluttresultat

## Fartsprøver
Gatas Parlaments diskografi

Dette er en liste over hiphop-gruppa Gatas Parlaments musikkutgivelser.

## Album
* 2001: Holdning Over Underholdning
* 2004: Fred, Frihet & Alt Gratis
* 2008: Kidsa Har Alltid Rett
* 2008: Apocalypso
* 2011: Dette forandrer alt

## Gateplater
* 2004: Bootlegs, B-Sider & Bestiser
* 2007: 93 Til Infinity
* 2011: Gateplata

## EP-er
* 1994: Autobahn til Union
* 1996: Slå tilbake
* 1997: Naturkraft
* 2008: Counter Strike EP

## Don Martin-album
* 2000: Conspiracy 2 Murda the Mentally Dead: Episode I
* 2001: No Introduction/Bombs In Your Brain
* 2001: The Al Dente EP
* 2003: Radio Alarmclock
* 2009: Jester og Don Martin sikter på månen og lander på taket

## Singler
* 1999: «Stem Gatas Parlament» 
* 2001: «La Raseriet Strømme» 
* 2002: «Nå Om Da'n» 
* 2003: «Bombefly» 
* 2004: «Anti-Amerikansk Dans» 
* 2008: «Counter strike» 
* 2008: «Til Ungdommen»
* 2011: «Jobbe litt mindre og tjene litt mer»
Anticimex

**Anticimex** er en bedrift som arbeider med bekjempelse av skadedyr. Anticimex betyr «Mot (anti) veggedyr (cimex)».

Skadedyr kan være rotter, mus, veps, veggedyr, maur, fluer, skjeggkre, sølvkre, biller og annet.

## Historie
* 1934: Anticimex etablert i Sverige som et familieforetak
* 1973: Anticimex etablerer seg for første gang utenfor Sverige og starter virksomhet i Norge ved oppkjøp av tre mindre saneringsselskaper i Oslo. Frem til 1978 styres virksomheten i Norge fra Karlstad-kontoret. Da etableres en ren norsk virksomhet med hovedkontor i Oslo.
* I løpet av 2000-tallet ekspanderer Anticimex til Danmark, Finland, Tyskland og Nederland. Private equity-selskapet Ratos kjøper opp Anticimex.  
* 2012:  EQT kjøper Anticimex fra Ratos. Det blir lansert brannforebyggende tjenester i Norge.
* 2013: Anticimex kjøper ISS Skadedyrservice. I Norge utgjør dette 30 ansatte.

## Referanser


## Eksterne lenker
* Anticimex.no – norsk hjemmeside
* EQT.se – eierselskapet
Det kongelige Victoriakjedet

**Det kongelige Victoriakjedet** (engelsk: *The Royal Victorian Chain*) er en britisk kongelig dekorasjon, som ble innstiftet av kong Edvard VII og første gang tildelt i forbindelse med hans kroning 9. august 1902. Utmerkelsen bærer navn av kongens mor, Victoria av Storbritannia. *Det kongelige Victoriakjedet* har kun en klasse. Tildeling skjer ved monarken og er dennes personlige gave.

## Status
*Det kongelige Victoriakjedet* anføres ofte som en orden, men er egentlig ikke det. Først i 1921 ble det fastsatt forskrifter og etter disse er *Det kongelige Victoriakjedet* det aller høyeste utmerkelsestegn og tegn på monarkens verdsettelse av mottakeren. *Det kongelige Victoriakjedet* er ikke forbundet med *[[Royal Victorian Order|Den kongelige Victoriaordenen]]*. I praksis behandles *Det kongelige Victoriakjedet* likevel som en orden.

## Insignier

Til tross for at *Det kongelige Victoriakjedet* ikke er formelt forbundet med *Den kongelige Victoriaordenen*, gjør det bruk av ordenens insignier, nærmere bestemt korset for storkorsriddere av *Den kongelige Victoriaordenen*. Ordensinsigniene for *Det kongelige Victoriakjedet* består dermed av et hvitemaljert malteserkors som i midtmedaljongen bærer dronning Victorias kongelige og keiserlige monogram i hvitt på rødt, med en blå bord der det står innskrevet «Victoria». Medaljongen er kronet av en britisk imperiekrone. Korset er opphengt i kjedet i et ledd som består av Edvard VIIs kronede kongemonogram omgitt av en krans. Kjedet består ellers av ledd som representerer England, ved to Tudorroser, India, ved to lotusblomster, Irland, ved to trekløver og Skottland, ved to tistler.

Ordensbåndet er blått med røde og hvite kanter.

## Tildeling
*Det kongelige Victoriakjedet* tildeles i hovedsak fremmede lands regjerende monarker og statsoverhoder. Det gis også til medlemmer av den britiske kongefamilie. I sjeldne tilfeller tildeles det britiske borgere.

## Norske innehavere
Kong Harald er innehaver av *Det kongelige Victoriakjedet*. Det var også kong Olav og kong Haakon. 

## Kilder
*  Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966.
*  Peter Galloway: «The Royal Victorian Chain» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 743–744.
Stranda Prolog

**Stranda Prolog AS** er et selskap som utvikler og produserer maskiner og utstyr til fiske- og havbruksindustrien. Selskapet holder til på Averøy i Møre og Romsdal, og har omtrent 30 ansatte. Selskapet ble etablert som en familiebedrift i 1946, og ble i 2004 et aksjeselskap, fortsatt heleid av familien Hoseth. 

Selskapet leverer tanksystemer, maskiner for frysepakking og ulike pumpesystemer. De leverer hovedsakelig til fiskeoppdrettsfirmaer, både i, og utenfor Norge. I 2006 satte selskapet en ny fiskerensemaskin i produksjon, «Knuro». Maskinen ble utviklet av oppfinner og elektriker Ronny Solberg.

## Referanser


## Eksterne lenker
* www.stranda.net: Selskapets hjemmesider
Liste over medaljevinnere under Sommer-OL 2008

**Liste over medaljevinnerne under Sommer-OL 2008** inneholder samtlige 1 881 medaljevinnerne fra Sommer-OL 2008 i Beijing, Kina. Kina vant flest gull under lekene med 51, mens USA vant flest medaljer med 110. Tilsammen 87 nasjoner vant medaljer, mens 55 nasjoner vant gull.

__NOTOC__

## Badminton

## Baseball

## Basketball

## Boksing

## Bordtennis

## Bryting

### Menn
#### Fri stil

#### Gresk-romersk stil

### Kvinner
#### Fri stil

## Bueskyting

## Fekting

### Menn

### Kvinner

## Fotball

### Menn

### Kvinner

## Friidrett

### Menn

### Kvinner

## Hestesport

## Håndball

### Menn

### Kvinner

## Judo

### Menn

### Kvinner

## Landhockey

### Menn

### Kvinner

## Moderne femkamp

## Padling

### Slalåm

### Sprint
#### Menn

#### Kvinner

## Roing

### Kvinner

## Seiling

### Menn

### Kvinner

### Åpen klasse

## Skyting

### Menn

### Kvinner

## Softball

## Stuping

### Menn

### Kvinner

## Svømming

### Menn

### Kvinner

## Sykling

### Landevei

### Banesykling

### Terrengsykling

### BMX

## Synkronsvømming

## Taekwondo

### Menn

### Kvinner

## Tennis

## Triatlon

## Turn

### Menn

### Kvinner

## Vannpolo

## Vektløfting

### Menn

### Kvinner

## Volleyball

## Kilder
* 
*  
* 

## Eksterne lenker
* 
* IOCs side om OL 2008
*  2008 Beijing Summer Games  på Sports-Reference.com
Loch Long

**Loch Long** er en fjord (*sea loch*) i regionen Argyll and Bute på vestkysten av Skottland. Den er en sidearm av Firth of Clyde nordvestover fra nord for utløpet av Clyde. Loch Long har en mindre sidearm på vestsiden som kalles Loch Goil. 

Historisk sett har fjorden dannet grenselinja mellom Argyll og Dunbartonshire, men etter grenserevisjonene i 1996 ble hele fjorden del av Argyll and Bute.

Under andre verdenskrig ble fjorden brukt som et testområde for nye torpedoer, og den inneholder mange skipsvrak. Fjorden er et populært sted for sportsdykking. 

På østsiden av fjorden ligger Finnart Oil Terminal som er forbundet med Grangemouth-raffineriet via en 90 km lang rørledning.

Viktige landsbyer langs fjorden er Arrochar og Cove.
Edvard Westerlund

**Edvard Westerlund** (født 1. februar 1901, død 7. desember 1982) var en finsk bryter som deltok i de olympiske leker 1924 i Paris.

Westerlund ble olympisk mester i den tredje tyngste vektklassen, mellomvekt (75,0 kg), i bryting gresk-romersk stil under OL 1924 i Paris. I finalen beseiret han sin landsmann Arthur Lindfors. Fire år senere, under OL 1928 i Antwerpen kom han på tredjeplass i bryting lettvekt i gresk-romersk stil. 

## OL-medaljer
* 1924  Paris -  **Gull** i bryting, mellomvekt gresk-romersk stil  Finland
* 1928  Amsterdam -  Bronse i bryting, lettvekt gresk-romersk stil  Finland

## Referanser


## Eksterne lenker
*
Nina Margrethe Gornitzka

**Nina Margrethe Gornitzka** (født 21. mars 1938) er en norsk sosialantropolog som i 1988 ble valgt til leder for Den norske nasjonalkommisjonen for UNESCO, som hun hadde vært medlem av fra 1982 og nestleder for fra 1984. Hun bor i Oslo.

## Biografi
Hun ble cand.polit. fra Universitetet i Oslo i 1976. Da hadde hun bak seg 11 år som flyvertinne i SAS fra 1960 til 1971, noe hun brukte som grunnlag for sin hovedfagsoppgave *Flyvertinneyrket – kvinnestatus og serviceroller*. Hun var informasjonssekretær ved Norsk utenrikspolitisk institutt mens hun studerte og ble i 1977 daglig leder i Norges almenvitenskapelige forskningsråds sekretariat for kvinneforskning. I 1981 ble hun leder for Rådet for samfunnsvitenskapelig forskning. Hun ble prosjektkoordinator for Alternativ Framtid i 1987 og fagkonsulent i NSVF fra 1989.

## Bibliografi
* *Fra harem til likestilling – om kvinner i andre kulturer* 1984 ISBN 82-504-0679-6
* *Samfunnsforskning om kvinner – konferanserapport* 1977
* *Kjønnsroller og utdanning – rapport fra et symposium* 1977
* *En analyse av service og serviceroller* 1976

## Kilder
* *Hvem Hva Hvor 1990*' ISBN 82-516-1267-5
Eugene C. Pulliam

**Eugene Collins Pulliam** (født 3. mai 1889 i Ulysses i Kansas, død 23. juni 1975 i Arizona) var en amerikansk aviseier og redaktør som etablerte mediekonsernet Central Newspapers. Han var morfar til USAs tidligere visepresident Dan Quayle.

Han var sønn av metodistmisjonærene Irvin og Martha Ellen Collins Pulliam, som drev misjon i præriebyene i det vestre Kansas. Han begynte å selge aviser på en jernbanestasjon i Chanute i Kansas, seks år gammel.

Pulliam ble immatrikulert ved DePauw University i 1907 og etablerte en studentavis. Han avsluttet collegeutdannelsen sin etter ett år, og flyttet til Atchison i Kansas, hvor han begynte å arbeide for avisen *Atchison Champion*. Noen måneder senere flyttet han til Kansas City og ble journalist for *The Kansas City Star*, den største avisen i det nedre Midtvesten.

I 1911, bare 23 år gammel, ble Pulliam blant USAs yngste avisredaktører, da han overtok redaktøransvaret i *Atchison Champion*. I 1912 giftet han seg med sin tidligere klassevenninne Myrta Smith. Med hjelp fra hennes familie kjøpte han *Atchinson Champion*, som ble den første av i alt 46 aviser i Pulliams eie. Paret fikk sønnen Eugene jr. før hun døde i 1917; han utgav *Indianapolis Star* og *Indianapolis News* fra 1975 til sin død i 1999. Eugene sr. giftet seg på nytt med Martha M. Ott og ble far til to døtre. Blant de som ble involvert i avisdriften, var svigersønnen James C. Quayle og dattersønnen Dan Quayle.

Pulliams avisimperium inkluderte etterhvert *Franklin (IN) Evening Star*, *The Lebanon Reporter*, *The Indianapolis Star*, *Muncie Star*, *Arizona Republic*, *Phoenix Gazette*, *Indianapolis News* og *Huntington Herald-Press*. Han eide også flere radiostasjoner, blant andre WIRE radio i Indiana og KTAR i Arizona. I 1934 samlet Pulliam sine aksjer i eierselskapet Central Newspapers, som hadde eierinteresser i Indiana, Arizona, Georgia, Oklahoma, Kentucky, Nord-Carolina, New Jersey, Pennsylvania og Massachusetts. I 2000 ble Central Newspapers solgt til Gannett Company for 2,6 milliarder dollar.

Pulliam var en velkjent konservativ, støttespiller for Det republikanske parti og forkjemper for pressefriheten.

## Litteratur
*
*
*
Dinosaur king

**Dinosaur King** er en mediafranchise bestående av et kortspill, anime-tv-serie og et DS-spill.

## Anime
Max Taylor er sønn av paleontologen Dr. Spike Taylor. Etter å ha falt ut av senga tidlig på morgenen og ser en meteor falle ned fra himmelen, setter Max ut på sin ferd i en skog hvor han møter vennene sine Rex Owen og Zoe Drake. De finner en lyn-, vind- og gresstein. Max klarte å aktivere Chomp, slik at den kom ut av kortet. D-teamet møter sine nye fiender i Alpha-gjengen, og resultatet var at D-teamet og Alfa-gjengen ofte kranglet for besittelse av dinosaurer som er aktivert. Seth forsøker å bringe Chomp tilbake til fortiden, men mislykkes, og Seth er sendt inn i fortiden alene. D-teamet må overgi sine dinosaurer til Rex's foreldre, med mange tårer.

I den andre serien, Alpha-gjengen og Owen kommer tilbake. Mens foreldrene snakker, er de kidnappet av Gunenco, medlem av Zanjark Space Aliens. Dette fører til at Alpha-gjengen og D-teamet må sette inn styrker mot Zanjark Space Aliens i sitt komplott for å få tak i Cosmos Stenene. Seth returnerer senere som en alliert til Zanjark's romvesen plass. Jark, leder for Zanjark, gir dinosauren kort. Men i episode 75, ser det ut til at Seth har blitt en forræder til Zanjark så han appellerer til D-teamet for å få hjelp, sier at de tvang ham til å hjelpe dem. Men det var egentlig et triks for å få de to Kosmosstenene i D-teamet's kontroll, til tross for at han angrep og tapte mot Zanjark to episoder senere. Andre serie har foreløpig ikke kommet til Norge ennå.

## Samlekortspill
For å spille Dinosaur King TCG, trenger du 3 forskjellige typer kort. De er **Super Move Card**, **Dinosaur Card** og **Move Card**

For å angripe er det stein, saks, papir-regelen. Stein slår saks, saks slår papir, papir slår stein.

## Dinosaur King DS
Radarparet Max og Rex jobber til daglig på forskningssenteret «D-lab», hvor man nylig har realisert en av ungguttenes største drømmer – å blåse liv i utdødde dinosaurraser. Den nye teknologien lar dem skanne velbevarte fossiler, som i neste øyeblikk forvandles til lys levende dinosaurer med to spesielle egenskaper: de lystrer alltid eierens ordre, og kan oppbevares inne i små pistollignende gjenstander kalt «Dinoshots». Max og Rex er i ekstase over det store fremskrittet, men lykkerusen tar brått slutt.

En maktsyk professor ved navn dr. Z får nemlig tak på deler av den nye teknologien, og planlegger å dra nytte av dinosaurenes kraft for å legge verden under sine føtter. Fryktløse, men bevisste, tar guttene opp jakten på den skrullete professoren og hans lakeier, som nå har spredt seg over hele kloden for å lage mest mulig trøbbel på kortest mulig tid.
Brede smil og gigantiske svettedråper er vant kost i japanske rollespill.
Brede smil og gigantiske svettedråper er vant kost i japanske rollespill.

Ferden går fra Asia til Europa, Nord-Amerika og Antarktis, hvor du må hjelpe de fastbeboende med små og store problemer stelt i stand av doktorens vandalske undersåtter. Barn må reddes fra dinosaurenes klør, bortkomne verdigjenstander må bringes tilbake til sine eiere, og uttørkede brønner må fylles med vann.

## Eksterne lenker
*
Den olympiske orden

**Den olympiske orden** er en utmerkelse som tildeles av Den internasjonale olympiske komité (IOK). Den er IOKs høyeste utmerkelse. Den olympiske orden ble innstiftet i mai 1975. Ordenen tildeles for fortjenstfull innsats for idrett eller for den olympiske sak og kan tildeles både personer som selv har vært aktive og andre som arbeider med sport. Utnevnelser til Den olympiske orden skjer gjennom nominasjoner til Det olympiske ordensråd og etter beslutning av eksekutivkomitéen i IOK. 

## Bakgrunn
Tanken om en olympisk orden ble første gang lansert i 1972 av Avery Brundage. Den ble vedtatt innført av generalforsamlingen i IOK i 1974 og første gang utdelt i mai 1975. 

Ordenen erstattet Det olympiske diplom, Bonacossa-trofeet og Mohammed Taher-trofeet. 

## Inndeling
Den olympiske orden tildeles i to grader: Gull og sølv. Tidligere fantes det også en tredje grad, bronse, men denne er ikke tildelt etter 1984.

## Insignier
Ordenstegnet for Den olympiske orden består av et kjede til å bære om halsen. Kjedet har de olympiske ringene foran med olivengrener på sidene. 

Insigniene er utformet av designeren Otl Aicher fra Tyskland.

## Tildeling
Den olympiske orden tildeles framtredende idrettsmenn og -kvinner, statsoverhoder og idrettsledere. Ved avslutning av De olympiske leker er det vanlig at arrangementskomitéens leder tildels ordenen i gull, mens øvrige medlemmer kan få ordenen tildelt i sølv. 

Første mottager var Avery Brundage, som mottok ordenen kort tid etter sin død.

## Norske innehavere
Kong Harald og dronning Sonja er innehavere av Den olympiske orden i gull. Det er også Gerhard Heiberg. Bjørn Dæhlie ble tildelt Den olympiske orden under Idrettsgallaen 2001. Idrettslederen Arne B. Mollén fikk tildelingen i 1989.

## Referanser


## Eksterne lenker
*
Barneveld

**Barneveld**  er en by og kommune i provinsen Gelderland i Nederland. Kommunen hadde  innbyggere i .

Barneveld ble grunnlagt i 1333. Byen er kjent for museet Nairac og for å avlet fram  hønserasen Barnevelder. Byen har også ett kulturhus som heter Veluwehal, med bowlinghall og lignende. Lokalavisen heter Barneveldse krant.

## Referanser


## Eksterne lenker
*
Barnevelder

**Barnevelder** er en tung hønserase som stammer fra byen Barneveld i provinsen Gelderland i Nederland.

Barnevelder er blant annet avlet fram av rhode island red (R.I.R.), wyandotter og flere store asiatiske kamphøns. Den ble avlet frem på 1900-tallet for å legge ekstremt brune egg, og det ble det. Den er en god verper, men den har ingen utpreget rugelyst. Eggene har tykt skall, og det gjør at kyllingene har vanskelig for å komme ut. Rasen kan være kamplysten, og trives derfor ikke under små forhold. De er flinke til å lete etter mat, lette å ale opp, og de vokser forholdsvis raskt. Iblant kan befjæringen komme sent. De begynner å verpe når de er rundt 6-7 måneder gamle. Den er hardfør og tåler kulde godt.
Dvergvarianten stammer også fra Nederland. Eggene er mørkebrune med brune flekker, og de veier ca. 60 gram for stor, og 40 gram for dverg. Hanen veier 3,5&nbsp;kg, og hønen veier 2,5&nbsp;kg. For dverg veier hanen 1,1&nbsp;kg og hønen 1&nbsp;kg.

## Farger
* Hvit
* Svart
* Dobbelrandtegnet
* Blå/dobbelrandtegnet
* Rapphønsfarget
* Blå/rapphønsfarget
* Mørkebrun

## Eksterne lenker
*
Henri Deglane

**Henri Deglane** (født 22. juni 1902 i Tours, død 1975) var en fransk bryter som deltok i de olympiske leker 1924 i Paris.

Deglane ble olympisk mester i bryting under OL 1924 i Paris. Han vant den tyngste vektklassen tungvekt, over 82,5 kg, i gresk-romersk stil. I finalen beseiret han finske Edil Rosenqvist.  
 
## OL-medaljer
* 1924  Paris -  **Gull** i bryting, tungvekt gresk-romersk stil

## Referanser


## Eksterne lenker
*
Taxa

**Taxa** kan vise til:

* Taxa, flertall av ordet *taxon*, synonymt med gruppe (biologi).
* Taxa (TV-serie) – en dansk TV-serie fra 1997.
* Taxa K-1640 efterlyses – dansk film fra 1956.
Kjetil Flatnese

**Kjetil Flatnese** (norrøn:*Ketil flatnefr*) var en norsk herse som levde på midten av 800-tallet. Han eide land i den nordlige delen av Norge, men vi vet ikke sikkert hvor. 

Kjetil er kjent som vikinghøvding aktiv på De britiske øyer. Han erobret Hebridene og Man. Noen kilder refererer til ham som «kongen av Sudrøyene», men det finnes ikke bevis for at han selv tok kongenavn. Han hadde blitt utpekt til å herske over disse øyene på vegne av Harald Hårfagre, men da han unnlot å betale skatt ble han erklært fredløs. Mesteparten av hans familie emigrerte etter hvert til Island.

Kjetil kan være identisk med den norrøne høvdingen Caittil Find (Kjetil den lyse) som opptrer i irske annaler.

Kjetil er omtalt i *[[Laksdøla saga]]*, *[[Sagaen om Øyrbyggjene]]* og *[[Eirik Raudes saga]]*. Detaljer om hans ættelinje og familie finnes i *[[Landnåmabok]]*.

## Eksterne lenker
* Sagaen om Øyrbyggjene (heimskringla.no)
* http://heimskringla.no/wiki/Soga_um_laksd%C3%B8lerne Laksdøla saga (heimskringla.no)]
* Eirik Raudes saga (heimskringla.no)
* Landnåmabok (heimskringla.no)
Kustaa Pihlajamäki

**Kustaa Pihlajamäki** (født 7. april 1902 død 10. februar 1944) var en finsk bryter som deltok i flere olympiske leker, 1924 i  Paris, 1928 i  Amsterdam og 1936 i  Berlin. 

Pihlajamäki ble olympisk mester under OL 1924 i Paris. Han vant den letteste vektklassen, bantamvekt opp til 56,0 kg, i fristil. I finalen beseiret han sin landsmann Kaarlo Mäkinen. Fire år senere, under OL 1928 i  Amsterdam kom han på andreplass i bryting fri stil i fjærvekt. Åtte år senere, under OL 1936 i  Berlin, vant Pihlajamäki sin andre olympiske gullmedalje. Han vant tittelen i bryting fristil i vektklassen fjærvekt.

## OL-medaljer
* 1924  Paris -  **Gull** i bryting, bantamvekt fristil  Finland 
* 1936  Berlin -  **Gull** i bryting, fjærvekt fristil  Finland 
* 1928  Amsterdam -  Sølv i bryting, fjærvekt fristil  Finland 

## Referanser


## Eksterne lenker
*
Ô

**Ô** og **ô** (*[[O]]* med cirkumfleks) er en bokstav som benyttes på flere språk. På norsk brukes den for å skille homonymer fra hverandre, for eksempel for å skille fôr fra for. Cirkumfleksen brukes ofte i et ord der lyder har falt bort: I det forestående eksempelet kan man si at cirkumfleksen har erstattet *[[ð]]* i det norrøne *fóðr*.

På vietnamesisk er ô den syttende bokstaven i alfabetet, mellom o og ơ, cirkumfleksen markerer at o-en skal uttales trangere [o] enn o uten cirkumfleks som uttales mer åpent [ɔ]. Ô kan på vietnamesisk kombineres med de fem vietnamesiske tonemerkene.

På fransk brukes cirkumfleks primært for å markere at en s har falt ut, for eksempel i ord som *[[:wikt:hôpital|hôpital]]*, *[[:wikt:hôtel|hôtel]]* og *[[:wikt:côte|côte]]*. Ofte får en o med cirkumfleks en litt trangere og lengre uttale enn den ellers ville hatt. På walisisk marker cirkumfleks at vokalen den står over skal ha lang uttale.

I Unicode kodes ô som U+00D4 (Ô) og U+00F4 (ô). Unicode-koder for ô med de vietnamesiske tonemerkene er oppgitt i tabellen under.
James C. Quayle

**James Cline Quayle** (født 25. mai 1921 i Joliet i Illinois, død 7. juli 2000 i Wickenburg i Arizona) var en amerikansk aviseier. Han var far til Dan Quayle, USAs visepresident fra 1989 til 1993.

Han var sønn av Robert Harwood Quayle og Marie Cline. Han gikk college ved DePauw University, hvorpå han i 1943 vervet seg til United States Marine Corps. Han tjenestegjorde under stillehavskrigen. Etter krigen giftet han seg med Corrine Pulliam, datter av mediemagnaten Eugene C. Pulliam og Martha M. Ott. Paret fikk fire barn, deriblant senere visepresident Dan Quayle, oppkalt etter en av Quayles soldatkamerater. James C. Quayle kom inn i avisbransjen gjennom svigerfaren, og kom til å eie flere aviser selv, deriblant *Huntington Herald-Press* i Indiana og *Wickenburg Sun* i Arizona.

## Referanser
Lucien Gaudin

**Lucien Gaudin** (født 27. september 1886, død 23. september 1934) var en fransk fekter som deltok i flere olympiske leker, 1920 i Antwerpen, 1924 i Paris og 1928 i Amsterdam.

Gaudin ble olympisk mester i fekting to ganger under OL 1924 i Paris. Han var med på de franske lagene som vant lagkonkurransen både i florett og kårde. Fire år senere, under 1928 i Amsterdam vant han både kårde og florett individuelt og han var også med på det franske laget som kom på andreplass i lagkonkurransen i kårde. Gaudin var også med på det franske laget som kom på andreplass i lagkonkurransen i florett under sommer-OL 1920 i Antwerpen.

## OL-medaljer
* 1924  Frankrike -  **Gull** i fekting, florett lag  Frankrike
* 1924  Frankrike -  **Gull** i fekting, kårde lag  Frankrike
* 1928  Amsterdam -  **Gull** i  fekting, florett  Frankrike  
* 1928  Amsterdam -  **Gull** i  fekting, kårde  Frankrike  
* 1920  Antwerpen -  Sølv fekting, florett lag  Frankrike 
* 1928  Amsterdam -  Sølv fekting, kårde lag  Frankrike

## Referanser


## Eksterne lenker
*
Tore Ryssdalsnes

**Tore Ryssdalsnes** (født 1970) er tidligere daglig leder for Stiftelsen LO Media, Stiftelsen Dagsavisen og tidligere redaktør for LO Stats blad *Aktuell*.

Ryssdalsnes gikk på Firda videregående skole fra 1986 til 1989. Han utdannet seg deretter til lærer ved Høgskolen i Volda. Han tok videre mediefag og mellomfag i norsk. 

Han startet journalistkarrieren i lokalavisen Firda og ble deretter redaksjonssjef i Drammensavisen Fremtiden. Han hadde også en periode i Aftenposten før han i 2003 ble redaksjonssjef i fagforeningstidsskriftet og LO Stats blad  *Magasinet Aktuell*. Fra 2005 ble han redaktør og daglig leder for *Stiftelsen Aktuell*. Han var leder for *[[LO Media]]* fra 2009 til 2023, etter sammenslåingen av stiftelsene *LO Media* og *Aktuell*. og var deretter konstituert sjefredaktør i Dagsavisen i en kortere periode. Han er nyhetsredaktør i Dagsavisen fra 2025/2026. 

## Referanser


## Se også
* Liste over kjente elever ved Firda videregående skole

## Eksterne lenker
* Dagsavisen - dagsavisen.no
Kristina Torbergsen

**Kristina Torbergsen** (født 1987) er en norsk politiker (Ap). Hun ble valgt inn på fylkestinget i Troms høsten 2007 og var fylkesvaraordfører til 2011. Hun satt i kultur- og næringskomiteen og utdanningskomiteen, der hun var leder ut fylkestingsperioden (2015). Hun var statssekretær for kunnskapsminister Tonje Brenna i Jonas Gahr Støres regjering til 2022 da hun ble fylkesrådsleder i Troms og Finnmark fylke, da hun overtok etter Bjørn Inge Mo som døde tidligere samme år.

Hun er utdannet lektor fra lærerutdanningen i Tromsø. Torbergsen er tidligere leder av Troms AUF.

Etter fylkestingsvalget 2023 ble hun valgt som fylkesordfører i Troms fylke. 

## Referanser


## Eksterne lenker
* Kristina Torbergsen – TV2s Velgerguide
Huntington (Indiana)

**Huntington** er en by i staten Indiana, USA. Den er kjent som «Lime City» og fødebyen til den tidligere visepresidenten Dan Quayle, som også har etablert et visepresidentmuseum i byen (*The United States Vice Presidential Museum at the Dan Quayle Center*).

## Kjente personer
Kjente personer fra Huntington:
*Dan Quayle (1947–), visepresident 1989–1993
*Denny Joisa, jazzgitarist
*J. Edward Roush (1920–2004), politiker

## Referanser


## Eksterne lenker
*
Matthias Jakob Schleiden

**Matthias Jakob Schleiden** (født 5. april 1804 i Hamburg, død 23. juni 1881) var en tysk botaniker som var med på å utforme celleteorien som han la fram i 1838 sammen med fysiologen Theodor Schwann. Den går ut på at cellen er den grunnleggende og universelle byggesteinen for alt levende. Rudolf Virchow bekreftet konklusjonen i 1858 ved å slå fast: *«omnis cellula e cellula»*, som på latin betyr at ‘alle celler stammer fra celler’.. 

Schleiden studerte i jus ved Universitetet i Heidelberg, og praktiserte i Hamburg. Han hobby for botanikk ble etterhvert hans fulltidssyssel. Han ble professor i botanikk ved Universitetet i Jena, hvor han studerte ulike plantedeler under mikroskopet. Det var under dette arbeidet han kom fram til at plantene består av celler. Han ble også oppmerksom på cellekjernen, og mente den spilte en viktig rolle i celledelingen. Han var også en av de første biologene som anerkjente Darwins evolusjonsteori.

## Referanser
André Labatut

**André Labatut** (født 18. juli 1891 i Bordeaux, død 1978) var en fransk fekter som deltok i flere olympiske leker, 1920 i Antwerpen, 1924 i Paris og 1928 i Amsterdam.

Labatut ble olympisk mester i fekting to ganger under OL 1924 i Paris. Han var med på de franske lagene som vant lagkonkurransene både i kårde og florett. Fire år tidligere, under OL 1920 i Antwerpen var han med på det franske laget som kom på andreplass i lagkonkurransen i kårde. Sin fjerde olympiske medalje tok han under OL 1928 i Amsterdam, sølv i lagkonkurransen i kårde.

## OL-medaljer
* 1924  Frankrike -  **Gull** i fekting, florett lagkonkurranse  Frankrike
* 1924  Paris -  **Gull** i  fekting, kårde lagkonkurranse  Frankrike 
* 1920  Antwerpen -  Sølv fekting, kårde lagkonkurranse  Frankrike
* 1928  Amsterdam -  Sølv i  fekting, kårde lagkonkurranse  Frankrike

## Referanser

## Eksterne lenker
*
Theodor Schwann

**Theodor Schwann** (1810–1882) var en tysk zoolog. Blant hans bidrag til biologien er celleteorien, oppdagelsen av pepsin, oppdagelsen av en spesiell type celler i det perifere nervesystemet (såkalte Schwannske celler), samt at han oppfant begrepet stoffskifte. Selve ordet metabolisme ble utmyntet av ham.

## Liv og virke
### Bakgrunn
Theodor Schwann var sønn av gullsmeden og forleggeren Leonard Schwann og hans hustru Elisabeth, født Rottels. Etter grunnskolen gikk Theodor Schwann på Progymnasium i Neuss, så på Marzellengymnasium i Köln, der han tok abitur i 1829.

### Karriere
Schwann ble doktor i medisin i Berlin i 1834 og var deretter frem til 1839 assistent hos fysiologen professor Johannes Peter Müller der, da han tok i mot et kall til et professorat i anatomi ved universitetet i Leuven. I 1848 ble han tildelt han samme befatning i Liège, der han i 1858 tillike overtok professoratet i fysiologi.

Sin største betydning har Schwann som grunnlegger av celleteorien, gjennom verket *Mikroskopische Untersuchungen über die Übereinstimmung in der Struktur und dem Wachsthum der Tiere und der Pflanzen* (1839). I dette verk viste han at cellene i dyrekroppen såvel i morfologisk som i fysiologisk henseende er likeartede med cellene i vekstkroppen samt at alle animalske vev dels oppstår av celler, dels hele sitt liv utgjøres av slike.

Videre oppdaget Schwann det virksomme enzymet i magesaften, som han kalte pepsin. Han utførte også viktige undersøkelser om gjæring og forråtnelse, tok avstand fra læren om spontan generasjon og oppviste betydningen av organiske frø (gjæringscellene).

Også innen muskelfysiologien kom han med betydelige bidrag.

Han var en varmt troende katolikk; innen han publiserte sine «Mikroskopische Untersuchungen», bad han hos erkebiskopen i Mechelen om dennes uttalelse om hvorvidt bokens innhold stred mot kirkens lære. Denne troskap var ikke til hinder for at han senerebidro kraftig til avsløringen av et av kirkelige myndigheter på 1870-tallet anordnet religiøst bedrageri, hvis hovedperson var en hysterisk pike.

## Priser og utmerkelser (utvalg)
* 1845 – Copleymedaljen

## Referanser


## Eksterne lenker
*
Brahma (hønserase)

:*For guden Brahma, se [[Brahma]].*

**Brahma** er en tung hønserase som har ukjent opphav.

Noen hevder at rasen stammer fra elven Brahmaputra i India, mens andre mener at rasen stammer fra Kina. Det som er sikkert er at rasen ble utstilt for første gang i USA på midten av 1800-tallet. Den ble populær for godt kjøtt, men også for eggene. Den vokser for sakte til å være økonomisk og er derfor ikke noen spesiell kjøttrase i dag. Den er likevel populær og skårer på sin skjønnhet og sitt trivelige vesen. Hønen er rugevillig, men fordi hun er stor, hender det at eggene knuser under henne. Brahma er en meget stor rase, og noen haner kan bli 75&nbsp;cm høye. Det er et mektig syn når en brahmaflokk går fritt på gården. Hanens galing har en dumpere klang, som er en fordel hvis man har nære naboer. Brahma er rolig og sosial. Den er godlynt, men kan virke litt treg og langsom. De er trivelige og blir sjelden aggressive. Dvergvarianten stammer fra England og Tyskland. Eggene er gulbrune til lysebrune og veier 55 gram (35 gram for dverg). Hanen veier opp til 5&nbsp;kg og hønen veier 3- 3,5 kg. For dverg veier hanen 1&nbsp;kg og hønen veier 900 gram.

## Farger
* Hvit
* Svart
* Lys/columbia
* Gul/columbia
* Lyseblå/columbia
* Gul/blå/columbia
* Blå
* Rapphønsfarget
* Blå/rapphønsfarget
* Mørk sølvtegnet
* Bjørkefarget
* Gråstripet

## Eksterne lenker
*
Daloa

**Daloa** er en by i Elfenbenskysten. Byen ligger omtrent midt i landet og litt vest for den offisielle hovedstaden Yamoussoukro. Daloa er hovedstaden i departementet med samme navn og i provinsen Haut-Sassandra. 

Byen er et viktig handelsenter og den eksporterer blant annet kakao, tømmer, kaffe og kolanøtter. Daloa er et katolsk bipesete.

Innbyggertallet var i 2005 i underkant av 230&nbsp;000, og dermed er Daloa den tredje største byen i Elfenbenskysten, etter Abidjan og Bouaké. Innbyggertallet i byen var 60&nbsp;837 i 1975, og befolkningen har da blitt nesten firedoblet mellom 1975 og 2005.

Daloa ble grunnlagt av to afrikanere, Gboto og Dalo, og i 1903 ble byen en fransk militærpost. Gboto tilhørte folkegruppen Bete, og Dalo tilhørte gruppen Guro. Det meste av befolkningen i byen tilhører disse to stammene, men det er også mange andre stammer i byen, som for eksempel Mossi og Diula. En av de mest kjente personene fra Daloa er musikeren Ernesto Djédjé.

Under borgerkrigen i Elfenbenskysten var det ofte kamper i byen, og det påstås at regjeringens tropper utførte en massakre der i okober 2002.

## Vennskapsbyer
*  Pau, Frankrike.
*  Campinas, Brasil.

## Eksterne lenker
*
Pedro Petrone

**Pedro Petrone Schiavone** (1905–1964) var en uruguayansk fotballspiller som deltok i de olympiske leker 1924 i Paris og 1928 i Amsterdam.

Petrone ble olympisk mester i fotball to ganger, under OL 1924 i Paris og i 1928 i Antwerpen. Han vant også VM-gull i 1930 for Uruguay, på hjemmebane. Han har også vunnet Copa América to ganger, 1923 og 1924, og han ble toppscorer tre ganger 1923, 1924 og 1927 i Copa América. Han var også toppscorer under OL 1924 i Paris. Petrone fikk kallenavnet «Artillero».

## OL-medaljer
* 1924  Paris -  **Gull** i fotball  Uruguay  
* 1928  Amsterdam -  **Gull** i fotball  Uruguay 
## VM-medaljer
* 1930  Montevideo -  **Gull** i fotball 

## Eksterne lenker
* 
* Fotball under Sommer-OL 1924 
* Uruguays landslag
MTV Live HD

**MTV Live** (også kjent som **MTVNHD** i Storbritannia og Irland) er en internasjonal 24-timers musikk- og underholdningskanal som drives av ViacomCBSs datterselskap MTV Networks Europe. MTV Live HD er tilgjengelig i Europa, Latin-Amerika, Oseania og Asia., Litauen

MTV Live HD tilbyr en blanding av program fra MTV. Kanalens blanding av program inkluderer show produsert av andre internasjonale MTV-produksjonsenheter i Sør-Europa, Storbritannia og Latin-Amerika.

Kanalen ble lansert 15. september 2008 i noen deler av Europa som MTVNHD (MTV Networks-High Definition) og i noen deler av Latin-Amerika innen utgangen av 2008. Kanalen fortsatte å lansere mye i nye land i hele 2010, inkludert Australia. 

1. juli 2011 byttet MTVNHD navn til MTV Live HD, og endret også logoen.

## Hendelser
* MTV Europe Music Awards
* MTV Movie Awards
* MTV Video Music Awards

## Referanser


## Eksterne lenker
*
DePauw University

**DePauw University** er et privat universitet i Greencastle i Indiana, USA. Kjente elever opp gjennom tidene inkluderer navn som Joseph W. Barr, Albert Beverigde, Eugene C. Pulliam, James C. Quayle, Dan Quayle og James E. Watson.

## Rangeringer
*[[U.S. News & World Report]]* rangerte DePauw University som nummer 45 blant liberal arts-collegene i USA i 2023, *[[Forbes]]* plasserte det på 201.-plass blant alle colleger i USA, mens *[[Washington Monthly]]* rangerte det som nr. 70 av amerikanske liberal arts-colleger i 2021.

DePauw University var ikke å finne blant de 500 beste universitetene i verden i Times Higher Education World University Rankings 2022-2023, i QS World University Rankings for 2023 eller i Academic Ranking of World Universities (Shanghai-rankingen) for 2022.

## Referanser

## Eksterne lenker
*
Virtual Network Computing

**Virtual Network Computing** (VNC) er en programvare som gjør det mulig å fjernbetjene en datamaskin (server) over et nettverk ved hjelp av en lokal datamaskin (klient). Når man har koblet til en annen maskin ved bruk av VNC opplever man det som å sitte fysisk ved denne maskinen, og bildet som vises på skjermen er hentet fra den andre maskinen. Operatøren kan styre denne med tastatur og mus.

VNC bruker multiplattformprotokollen remote framebuffer (RFB), klienter og servere eksisterer for flere operativsystem. Det er dermed ingen krav om at maskinen man sitter på og den man kobler seg opp til skal ha samme operativsystem.

VNC har blitt publisert som åpen kildekode siden 1998, protokollen RFB ble publisert i mars 2011.

## Referanser


## Eksterne lenker
* VNC på LinuxWiki
Rebecca St. James

**Rebecca St. James** (født Rebecca Jean Smallbone 26. juli 1977 i Sydney) er en australsk artist. Hun begynte å synge kristne sanger i 1994, og er blitt kalt de kristnes svar på Britney Spears. Hun er en av de mest kjente artistene som finnes på det kristne musikkmarkedet.

## Referanser


## Eksterne lenker
* 
* 
* 
*